Am 2te Jänerwocheendi esches de of Wertestei gange. Ond mer hend üs gad sauwohl gfühlt dete. Send doch di Bräntetätscher am haubi nüni scho au of de Tesch obe gstande. De Uftret hed de äu ned dem entsproche womer eigentlech chöndtid. Es esch de aber ned lang gange ond mer send weder i voller  Fahrt gsi. Mer hend usegfonde das de Päscu e primäri Angst hed for Hochwasser, ond vereinzelt hend d Bräntetätscher s`chneschtere zwösche Lüku ond Cörri bemerkt. Aber au wo das gse hend, hend z ghöre becho:"Aber gäu, seisches no i niemerem:" Ond föu z`schnöu esches gange ond mer hend scho weder of de Car müsse. De heime acho send de di meiste id Hersche Bar de wieter Verläuf fo dem super Obe go gniesse. Nor eine hed kei fuess me for de ander brocht. Er hed de chli onderstötzig brucht oms bis for d huustör  zsachaffe. Ond as ob de Obe ned scho gnue pote hät hend 2 erfahrni Fasnächtler fo üs no de besser botte. Noch dem die 2 Herre z Aesch äu gnue gha hend ond met em Shutlebus hei send……ähh, hei sends ned cho, sie send nochere usfahrt weder in Aesch verwachet.